turjo4nis/wikipedia-bn-dump-20250701 huggingface dataset:
ভটভটি

ভটভটি ২০২২ সালের একটি বাংলা ভাষার ভারতীয় ফ্যান্টাসি রোমান্টিক নাট্য চলচ্চিত্র। প্রমোদ ফিল্মসের ব্যানারে পরিচালনা করেছেন তথাগত মুখোপাধ্যায়। ঋষভ বসু নাম ভূমিকায় অভিনয় করেন । তাছাড়াও গুরুত্বপূর্ণ চরিত্রে থাকেন বিবৃতি চট্টোপাধ্যায়, দেবলীনা দত্ত, রজতাভ দত্ত এবং অনির্বাণ চক্রবর্তী। তথাগতর সঙ্গে এই সিনেমার সংলাপ ও চিত্রনাট্য লিখেছেন অভিরূপ বন্দ্যোপাধ্যায়, ঋকসুন্দর বন্দ্যোপাধ্যায় ও সত্রবিত পাল। সঙ্গীত পরিচালনায় ময়ূখ ভৌমিক। যা ১১ আগস্ট পশ্চিমবঙ্গের স্বল্পসংখ্যক প্রেক্ষাগৃহে মুক্তি পায়।

পটভূমি 
ভটভটি (ঋষভ বসু) নামে এক যুবক গঙ্গার তীরে থাকা "জাহাজ বস্তি"তে বাস করে। তার জীবন জড়িয়ে আছে নদীর সাথে। সে প্রতিদিন গঙ্গায় ডুব দিয়ে পুণ্যার্থীদের ফেলে দেওয়া কয়েন সংগ্রহ করে এবং শ্মশানে মৃতদেহ পোড়ানোর কাজ করে। ভটভটি একজন কল্পনাপ্রবণ মানুষ, যিনি জলপরীদের অস্তিত্বে বিশ্বাস করেন। তার দাদীর গল্প এবং "লিটল মারমেইড" সিনেমা দেখে তার কল্পনার জগৎ তৈরি হয়, যেখানে সে একটি বিশেষ জগতের বাসিন্দা হয়ে ওঠে। কিন্তু বাস্তব জীবনে তার বস্তি উচ্ছেদের হুমকির মুখে পড়ে, এবং ভটভটির জীবনের সংগ্রাম ও স্বপ্নের মধ্যকার সংঘাত সিনেমার মূল গল্প।

অভিনয়শিল্পী
 ঋষভ বসু - ভটভটি
 বিবৃতি চট্টোপাধ্যায়  - এরিয়েল
 দেবলীনা দত্ত
 রজতাভ দত্ত - হরিশচন্দ্র
 অনির্বাণ চক্রবর্তী
 দীপঙ্কর দে
 সঞ্জীব সরকার - মাস্টারদা
 মমতাশঙ্কর
 তথাগত মুখোপাধ্যায় - পুলিশ 
 দেবপ্রসাদ হালদার
 লামা হালদার
 নিমাই ঘোষ
 মনু মুখোপাধ্যায়
 একতা গাঙ্গুলী

মুক্তি
২০২০ সালে মুক্তি পাওয়ার কথা থাকলেও করোনার জন্য সেই সময় মুক্তি আটকে ২০২২ সালে হিন্দি ভাষার লাল সিং চড্ডা, বাংলার ধর্মযুদ্ধ, ব্যোমকেশ হত্যামঞ্চ-এর সাথে সংঘর্ষে মাত্র ১০টি প্রেক্ষাগৃহ মুক্তি পায়। প্রযোজকদের অভ্যন্তরীণ সিদ্ধান্তের কারণে মুক্তির আগে ছবিটির স্যাটেলাইট ও ওটিটি স্বত্ব বিক্রি না হওয়ায় তা ২০২৪ সালের ১৬ অগাস্ট সর্বসাধারণের জন্য ইউটিউবে মুক্তি দেওয়া হয়।

সমালোচনা 
আনন্দবাজার পত্রিকার শুভদীপ ভট্টাচার্য লিখেন ভটভটি চলচ্চিত্রে ঋষভ বসুর অভিনয় উল্লেখযোগ্য। তার চরিত্রটি ভিন্ন ধরণের এবং সংবেদনশীল, যেখানে ক্লোজ-আপ শটগুলোতে তার অভিনয় দক্ষতা ফুটে উঠেছে। বিবৃতি চট্টোপাধ্যায়ের চরিত্রে সংলাপ কম ছিল, তবে অনুভূতির অভিব্যক্তি যথেষ্ট শক্তিশালী ছিল না। এরিয়েল চরিত্রটি গল্পের বুনোটের কারণে টিকে গেছে, যদিও গল্পের জোর কম হলে এটি সমস্যায় পড়তে পারত। অনির্বাণ চক্রবর্তীর নিঃশব্দ অভিনয় মুগ্ধ করে। ভিএফএক্সের ব্যবহার বাংলা সিনেমায় নতুন এবং প্রশংসনীয়, যদিও কিছু জায়গায় এটি বেমানান মনে হতে পারে।

সংবাদ প্রতিদিনের চারুবাক লিখেছেন, তথাগত ব্যতিক্রমী পরিচালক হওয়ার চেষ্টা করছেন, তবে ভটভটি সেই মান ছুঁতে পারেনি। ছবির প্রধান প্রাপ্তি বিবৃতি চট্টোপাধ্যায়, যার অভিনয় সম্ভাবনাময়। ঋষভ বসু প্রধান চরিত্রে অতিরিক্ত নাটক করেছেন, আর দেবলীনা দত্তের বস্তির মেয়ের চরিত্রেও অতিরিক্ত দাপট ছিল। তথাগত দুর্দান্ত শট নেওয়া সত্ত্বেও, চলচ্চিত্রটি ব্যাকরণের অভাবের কারণে পুরোপুরি সফল হয়নি।

তথ্যসূত্র

বহিঃসংযোগ 

২০২২-এর চলচ্চিত্র
২০২০-এর দশকের বাংলা ভাষার চলচ্চিত্র
তথাগত মুখোপাধ্যায় পরিচালিত চলচ্চিত্র
কোভিড-১৯ মহামারি কর্তৃক প্রভাবিত চলচ্চিত্র
মৎস্যকন্যা সম্পর্কিত চলচ্চিত্র
জনপ্রিয় সংস্কৃতিতে গঙ্গা নদী
আনুলুওয়াপো জুওন ওপেয়োরি

আনুলুওয়াপো জুওন ওপেয়োরি (; জন্ম: ১ জুন ১৯৯৭) হলেন একজন নাইজেরীয় ব্যাডমিন্টন খেলোয়াড়, যিনি মূলত নাইজেরিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

ওপেয়োরি নাইজেরিয়ার হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন 
আনুলুওয়াপো জুওন ওপেয়োরি ১৯৯৭ সালের ১লা জুন তারিখে নাইজেরিয়ার লাগোসে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন 
ওপেয়োরি নাইজেরিয়ার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।

তথ্যসূত্র

বহিঃসংযোগ 

 

১৯৯৭-এ জন্ম
জীবিত ব্যক্তি
নাইজেরীয় পুরুষ ব্যাডমিন্টন খেলোয়াড়
নাইজেরিয়ার অলিম্পিক ব্যাডমিন্টন খেলোয়াড়
২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
ভিক্তোর আক্সেলসেন

ভিক্তোর আক্সেলসেন (; জন্ম: ৪ জানুয়ারি ১৯৯৪) হলেন একজন ডেনীয় ব্যাডমিন্টন খেলোয়াড়, যিনি মূলত ডেনমার্কের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

২০১০ সালে ব্যাডমিন্টনে অভিষেক করা আক্সেলসেন ডেনমার্কের হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ২টি স্বর্ণ পদকসহ সর্বমোট ৩টি পদক জয়লাভ করেছেন।

প্রারম্ভিক জীবন
ভিক্তোর আক্সেলসেন ১৯৯৪ সালের ৪ঠা জানুয়ারি তারিখে ডেনমার্কের ওদেন্সেতে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
আক্সেলসেন ডেনমার্কের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে তিন ম্যাচে জয়লাভ করে তিনি গ্রুপ পি-এ প্রথম স্থান অধিকার করে নকআউট পর্বে অংশগ্রহণ করেছিলেন। কোয়ার্টার-ফাইনালে আক্সেলসেন সিঙ্গাপুরের লোহ কিন ইয়েউয়ের মুখোমুখি হয়েছিলেন, উক্ত ম্যাচে ২–০ সেট পয়েন্টের ব্যবধানে জয়লাভ করে তিনি পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে লক্ষ্য সেনকে পরাজিত করে স্বর্ণ পদক ম্যাচে অংশগ্রহণ করেছিলেন; যেখানে তিনি কুনলাভুত ভিতিদসার্নকে পরাজিত করে স্বর্ণ পদক জয়লাভ করেছেন।

তথ্যসূত্র

বহিঃসংযোগ

 

১৯৯৪-এ জন্ম
জীবিত ব্যক্তি
ডেনীয় পুরুষ ব্যাডমিন্টন খেলোয়াড়
ডেনমার্কের অলিম্পিক ব্যাডমিন্টন খেলোয়াড়
২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
ব্যাডমিন্টনে অলিম্পিক পদক বিজয়ী
অলিম্পিক স্বর্ণপদক বিজয়ী ডেনীয়
২০২৪ গ্রীষ্মকালীন অলিম্পিকের পদক বিজয়ী
প্রিন্স দাহাল

প্রিন্স দাহাল (; জন্ম: ১৯ জুন ২০০৪) হলেন একজন নেপালি ব্যাডমিন্টন খেলোয়াড়, যিনি মূলত নেপালের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

২০১৭ সালে ব্যাডমিন্টনে অভিষেক করা দাহাল নেপালের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন
প্রিন্স দাহাল ২০০৪ সালের ১৯শে জুন তারিখে নেপালের দারচুলায় জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
দাহাল নেপালের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে একটি ম্যাচেও জয়লাভ না করে তিনি গ্রুপ পর্ব থেকেই বিদায় নিয়েছিলেন।

তথ্যসূত্র

বহিঃসংযোগ

 

২০০৪-এ জন্ম
জীবিত ব্যক্তি
নেপালি পুরুষ ব্যাডমিন্টন খেলোয়াড়
নেপালের অলিম্পিক ব্যাডমিন্টন খেলোয়াড়
২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
এনহাত এনগুয়েন

এনহাত এনগুয়েন (; জন্ম: ১৬ জুন ২০০০) হলেন একজন প্রজাতন্ত্রী আয়ারল্যান্ডীয় ব্যাডমিন্টন খেলোয়াড়, যিনি মূলত আয়ারল্যান্ডের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

২০১৪ সালে ব্যাডমিন্টনে অভিষেক করা এনগুয়েন আয়ারল্যান্ডের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।

প্রারম্ভিক জীবন 
এনহাত এনগুয়েন ২০০০ সালের ১৬ই জুন তারিখে ভিয়েতনামের হ্যানয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন 
এনগুয়েন আয়ারল্যান্ডের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।

তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে শুধুমাত্র দুইটি ম্যাচে জয়লাভ করে তিনি গ্রুপ পর্ব থেকেই বিদায় নিয়েছিলেন।

তথ্যসূত্র

বহিঃসংযোগ 

 

২০০০-এ জন্ম
জীবিত ব্যক্তি
প্রজাতন্ত্রী আয়ারল্যান্ডীয় পুরুষ ব্যাডমিন্টন খেলোয়াড়
আয়ারল্যান্ডের অলিম্পিক ব্যাডমিন্টন খেলোয়াড়
২০২৪ গ্রীষ্মকালীন অলিম্পিকের ব্যাডমিন্টন খেলোয়াড়
মনোহাইড্রোজেন ফসফেট

মনোহাইড্রোজেন ফসফেট একটি রাসায়নিক যৌগ যা ফসফেট আয়নের একটি বিশেষ রূপ হিসেবে পরিচিত। এটি হাইড্রোজেন ফসফেট আয়নের (HPO₄²⁻) নামেও পরিচিত। এটি পলিফসফেট বা জটিল ফসফেট যৌগের মধ্যে অন্যতম। মনো হাইড্রোজেন ফসফেট বিভিন্ন ধরণের লবণ এবং খনিজের রূপে পাওয়া যায়, বিশেষ করে সোডিয়াম, পটাসিয়াম এবং ক্যালসিয়ামের সাথে যুক্ত লবণগুলোতে। এটি বিভিন্ন শিল্পে এবং গবেষণাগারে ব্যবহৃত হয়। খাদ্য, কৃষি এবং শিল্পেও ব্যাপকভাবে ব্যবহৃত হয়। তবে, এর অতিরিক্ত ব্যবহার পরিবেশগত সমস্যার কারণ হতে পারে।

রাসায়নিক গঠন এবং সূত্র
মনো হাইড্রোজেন ফসফেটের রাসায়নিক সূত্র হলো HPO₄²⁻। এটি এক প্রোটন হারানোর পর ফসফরিক এসিড (H₃PO₄) থেকে তৈরি হয়।

সমীকরণ
ফসফরিক এসিড (H₃PO₄) থেকে মনো হাইড্রোজেন ফসফেট উৎপন্ন হয় এই প্রক্রিয়ায়:

এখানে H₃PO₄ থেকে একটি প্রোটন (H⁺) মুক্ত হয় এবং HPO₄²⁻ আয়ন তৈরি হয়।

প্রাকৃতিক উৎস
মনো হাইড্রোজেন ফসফেট প্রাকৃতিকভাবে বিভিন্ন ধরনের খনিজ পদার্থে পাওয়া যায়, যেমন ক্যালসিয়াম ফসফেট, যা হাড় ও দাঁতের একটি গুরুত্বপূর্ণ উপাদান। এছাড়াও এটি বিভিন্ন প্রাকৃতিক পানির উৎসে ফসফেট আয়নের রূপে উপস্থিত থাকতে পারে।

তথ্যসূত্র

অ্যানায়ন
ফসফেট
জার্ড বেকার (রসায়নবিদ)

জার্ড বেকার (৩ মে ১৯৪০ - ১০ জানুয়ারী ২০১৭) একজন জার্মান রসায়নবিদ ছিলেন।

জীবনী 
জার্ড বেকার ১৯৪০ সালের ৩ মে জার্মানির এশওয়েগে জন্মগ্রহণ করেন। তিনি স্টুটগার্ট বিশ্ববিদ্যালয়ে অজৈব রসায়ন বিভাগে ইমেরিটাস অধ্যাপক কাজে ব্রতী ছিলেন। ১৯৭৪ সালে তিনিই প্রথম ফসফরাসঘটিত জৈব যৌগ ফসফাঅ্যালকিন সংশ্লেষিত করেন। ফসফরাস রসায়নের গবেষণার ক্ষেত্রে তিনি অগ্রণী ভূমিকা পালন করেন। কার্বন পরমাণুর সাথে ফসফরাসঘটিত জৈব যৌগগুলি নিয়ে তিনি নানা ধরনেরর কাজ করেছেন। তার গবেষণা পরবর্তীকালে অবস্থান্তর ধাতুর রসায়নের পাশাপাশি জৈব সংশ্লেষণের প্রয়োগে কাজে লাগে।

মৃত্যু
২০১৭ সালের ১০ জানুয়ারী ৭৬ বছর বয়সে তার জীবনাবসান হয়।

তথ্যসূত্র

বহিঃসংযোগ 
 স্টুটগার্ট বিশ্ববিদ্যালয়ের হোমপেজ

জার্মান রসায়নবিদ
২০শ শতাব্দীর জার্মান রসায়নবিদ
২০১৭-এ মৃত্যু
১৯৪০-এ জন্ম
২১শ শতাব্দীর জার্মান রসায়নবিদ
শরতের জবা

শরতের জবা ২০২৪ সালের একটি বাংলা ভাষার বাংলাদেশী মনস্তাত্ত্বিক থ্রিলার চলচ্চিত্র। পরিচালনার পাশাপাশি কাহিনী, চিত্রনাট্য ও সংলাপ লিখেছেন কুসুম শিকদার। ইমপ্রেস টেলিফিল্ম লিমিটেড ও পহড়ডাঙ্গা পিকচার্সের ব্যানারে কুসুম শিকদার ও ফরিদুর রেজা সাগর যৌথভাবে প্রযোজনা করেছেন। প্রধান চরিত্রে অভিনয় করেছেন কুসুম শিকদার ও ইয়াশ রোহান। যা ১১ অক্টোবর প্রেক্ষাগৃহে মুক্তি পায়।

খয়ের খন্দকারের চিত্রগ্রহণে মাহফুজুল হক আশিক সম্পাদনা করেছেন। সঙ্গীত পরিচালনা করেছেন খৈয়াম সানু সন্ধি। ইমপ্রেস টেলিফিল্ম লিমিটেড চলচ্চিত্রটি বিতরণ করেন ।

২০১৬ সালে শঙ্খচিল সিনেমায় পর এই চলচ্চিত্রের মাধ্যমে প্রায় আট বছর পর বড় পর্দায় ফিরেন কুসুম শিকদার। ২০১৭ সালে প্রকাশিত কুসুমের লেখা ‘অজাগতিক ছায়া’ গল্পগ্রন্থ থেকে 'শরতের জবা' গল্পটি এক নারীর রহস্যময় জীবন নিয়ে রচিত। অতৃপ্ত প্রেম, আঘাত, ও অপ্রত্যাশিত মৃত্যুতে জড়ানো এই গল্পটি ভৌতিক ঘরানার। কুসুম সেই গল্পকে চলচ্চিত্রের মাধ্যমে বড় পর্দায় নিয়ে এসেছেন। এটি তার পরিচালিত প্রথম চলচ্চিত্র।

অভিনয়শিল্পী
 কুসুম শিকদার - জবা
 ইয়াশ রোহান - শরৎ
 জিতু আহসান - রনি
 নিদ্রা দে নেহা - বেলী
 শহীদুল আলম সাচ্চু - জব্বার
 মাহমুদুল ইসলাম মিঠু
 নরেশ ভূঁইয়া
 অশোক ব্যাপারী 
 হাসনাত রিপন

মুক্তি
২০২৪ সালের ২০ সেপ্টেম্বর টিজার প্রকাশ করা হয় এবং ১১ই অক্টোবর চলচ্চিত্রটি দুর্গাপূজা উপলক্ষে বাংলাদেশের স্টার সিনেপ্লেক্স ও যমুনা ব্লকবাস্টার প্রেক্ষাগৃহে মুক্তি পায়। 

চলচ্চিত্রটি ওটিটি প্লাটফর্ম আই স্ক্রিনে মুক্তি পায়।

তথ্যসূত্র

বহিঃসংযোগ 

বাংলা ভাষার বাংলাদেশী চলচ্চিত্র
২০২০-এর দশকের বাংলা ভাষার চলচ্চিত্র
২০২৪-এ পরিচালনায় অভিষেক চলচ্চিত্র
বাংলাদেশী মনস্তাত্ত্বিক থ্রিলার চলচ্চিত্র
কুসুম শিকদার পরিচালিত চলচ্চিত্র
ইমপ্রেস টেলিফিল্মের চলচ্চিত্র
জি. কে. চেস্টারটন

গিলবার্ড কিথ চেস্টারটন (২৯ মে ১৮৭৪ – ১৪ জুন ১৯৩৬) একজন ইংরেজ লেখক, দার্শনিক, খ্রিস্টান ক্ষমাপ্রার্থী এবং সাহিত্যিক ও শিল্প সমালোচক.

চেস্টারটন পুরোহিত-গোয়েন্দা কল্পকাহিনী ফাদার ব্রাউন এর স্রষ্ঠা, তাঁর রচিত অন্যতম অর্থোডক্সি হল, দ্য এভারলাস্টিং ম্যান। চেস্টারটন সবসময় নিজেকে একজন গোঁড়া খ্রিস্টান হিসাবে উল্লেখ করতেন। তিনি ক্যাথলিক ধর্ম ও তার চার্চের সাথে সম্পৃক্ত ছিলেন। চেস্টারটনকে ম্যাথু আর্নল্ড, টমাস কার্লাইল, জন হেনরি নিউম্যান এবং জন রাস্কিনের মতো ভিক্টোরিয়ান লেখকদের উত্তরসূরি হিসাবে চিহ্নিত করা হয়।

কর্মজীবন

১৮৯৫ সালের সেপ্টেম্বরে, চেস্টারটন লন্ডনের প্রকাশক জর্জ রেডওয়েতে কর্মজীবন শুরু করেন। যেখানে তিনি এক বছরেরও বেশি সময় ধরে ছিলেন। ১৮৯৬ সালের অক্টোবরে তিনি প্রকাশনা সংস্থা টি ফিশার আনউইনে যোগ দেন।, যেখানে ১৯০২ সাল পর্যন্ত কাজ করেন। এই সময়কালে তিনি ফ্রিল্যান্স শিল্প ও সাহিত্য সমালোচক হিসাবে লেখালেখি করেন। ১৯০২ সালে, দ্য ডেইলি নিউজ তাকে একটি সাপ্তাহিক মতামত কলামে লেখার দায়িত্ব দেয়। তারপরে ১৯০৫ সালে দ্য ইলাস্ট্রেটেড লন্ডন নিউজের একটি সাপ্তাহিক কলামের জন্য তিনি পরবর্তী ত্রিশ বছর ধরে নিয়মিত লিখেন।

মৃত্যু

১৪ জুন, ১৯৩৬ তারিখে ৬২ বছর বয়সে বাকিংহামশায়ারের বেকনসফিল্ডে নিজ বাড়িতে হৃদযন্ত্রের ক্রিয়া বন্ধ হয়ে চেস্টারটনের মৃত্যু হয়। তার শেষ কথাটি ছিল তার স্ত্রী ফ্রান্সেসকে বলা ‘সুপ্রভাত’। চেস্টারটনের জীবনের শেষের দিকে, পোপ একাদশ পিয়াস তাকে নাইট কমান্ডার ভূষিত করে সেই সাথে ‘স্টার অফ দ্য পাপাল অর্ডার অফ সেন্ট গ্রেগরি দ্য গ্রেট (কেসি * এসজি) সম্মানে ভূষিত করেন।

তথ্যসূত্র

জি. কে. চেস্টারটন
১৮৭৪-এ জন্ম
১৯৩৬-এ মৃত্যু
পাশ্চাত্য সভ্যতার তাত্ত্বিক
ধর্মের দার্শনিক
সাহিত্যের দার্শনিক
জীবনের দর্শন
সেন্ট পলস স্কুল, লন্ডনে শিক্ষিত ব্যক্তি
পুরাণপ্রসূ সাহিত্যিক
ইংরেজ রহস্য লেখক
ইংরেজ পুরুষ ছোটগল্পকার
ইংরেজ পুরুষ ঔপন্যাসিক
ইংরেজ পুরুষ সাংবাদিক
ইংরেজ প্রাবন্ধিক
ইংরেজ কলাম লেখক
ইংরেজ আত্মজীবনীকার
খ্রিস্টান কবি
খ্রিস্টান ঔপন্যাসিক
রোমান ক্যাথলিক দার্শনিক
ইংরেজ রোমান ক্যাথলিক
ইংরেজ পুরুষ কবি
ইউনিভার্সিটি কলেজ লন্ডনের প্রাক্তন শিক্ষার্থী
২০শ শতাব্দীর ইংরেজ প্রাবন্ধিক
২০শ শতাব্দীর ইংরেজ নাট্যকার
২০শ শতাব্দীর ইংরেজ কবি
২০শ শতাব্দীর ইংরেজ ঔপন্যাসিক
ওয়েব আর্কাইভ টেমপ্লেটে ওয়েব্যাক সংযোগ
গোয়েন্দা কল্পকাহিনীর স্বর্ণযুগের লেখক
ধর্ম ও বিজ্ঞান সম্পর্কের লেখক
ঐতিহ্যবাদী ক্যাথলিক লেখক
কেনসিংটনের ব্যক্তি
লন্ডনের ঔপন্যাসিক
ফ্যাবিয়ান সোসাইটির সদস্য
ডিটেকশন ক্লাবের সদস্য
পুরুষ প্রাবন্ধিক
ইংরেজ রোমান ক্যাথলিক লেখক
ইংরেজ রোমান ক্যাথলিক ধর্মতত্ত্ববিদ
ইংরেজ ফ্যান্টাসি লেখক
ইংরেজি অপরাধ কল্পকাহিনী লেখক
ইংরেজ ক্যাথলিক কবি
ইংরেজ সাম্যবাদ বিরোধী
নাস্তিকতার ব্রিটিশ সমালোচক
অ্যাংলিকানিজম থেকে রোমান ক্যাথলিক ধর্মে ধর্মান্তরিত
খ্রিস্টান মৌলবাদী
খ্রিস্টান মানবতাবাদী
পরিবেশবাদী দার্শনিক
পরিবেশবাদী লেখক
বাকিংহামশায়ারে সমাধিস্থ
প্রথম বিশ্বযুদ্ধের ইংরেজ কবি
ব্রিটিশ রসিক কবি
ব্রিটিশ গোয়েন্দা কল্পকাহিনী লেখক
ব্রিটিশ পুঁজিবাদবিরোধী
২০শ শতাব্দীর রোমান ক্যাথলিক
২০শ শতাব্দীর ইংরেজ স্মৃতিকথাকার
২০শ শতাব্দীর ইংরেজ ছোটগল্পকার
২০শ শতাব্দীর ইংরেজ পুরুষ লেখক
১৯শ শতাব্দীর ইংরেজ সাংবাদিক
২০শ শতাব্দীর ইংরেজ সাংবাদিক
আমিন আল দাখিল

আমিন আল দাখিল (; জন্ম: ৬ মার্চ ২০০২) হলেন একজন ইরাকি–বেলজীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব বার্নলি এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে হিসেবে খেলেন।

২০১৮ সালে, দাখিল বেলজিয়াম অনূর্ধ্ব-১৭ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় তিন বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২৩ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

প্রারম্ভিক জীবন 
আমিন আল দাখিল ২০০২ সালের ৬ই মার্চ তারিখে ইরাকের বাগদাদে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
দাখিল বেলজিয়াম অনূর্ধ্ব-১৭, বেলজিয়াম অনূর্ধ্ব-১৮ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। বেলজিয়ামের বয়সভিত্তিক দলের হয়ে তিনি প্রায় ৩ বছরে ১২ ম্যাচে অংশগ্রহণ করে ১টি গোল করেছেন।

২০২৩ সালের ১৭ই জুন তারিখে, ২১ বছর, ৩ মাস ও ১১ দিন বয়সে, ডান পায়ে ফুটবল খেলায় পারদর্শী দাখিল অস্ট্রিয়ার বিরুদ্ধে অনুষ্ঠিত উয়েফা ইউরো ২০২৪ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৪তম মিনিটে মধ্যমাঠের খেলোয়াড় লেয়ান্ডার ডেন্ডনকারের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৭ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি অস্ট্রিয়া ১–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে দাখিল সর্বমোট ৪ ম্যাচে অংশগ্রহণ করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 

২০০২-এ জন্ম
জীবিত ব্যক্তি
ইরাকি ফুটবলার
বেলজীয় ফুটবলার
ফুটবল রক্ষণভাগের খেলোয়াড়
বার্নলি ফুটবল ক্লাবের খেলোয়াড়
প্রিমিয়ার লিগের খেলোয়াড়
বেলজিয়ামের আন্তর্জাতিক যুব ফুটবলার
বেলজিয়ামের অনূর্ধ্ব-১৭ আন্তর্জাতিক ফুটবলার
বেলজিয়ামের অনূর্ধ্ব-২১ আন্তর্জাতিক ফুটবলার
বেলজিয়ামের আন্তর্জাতিক ফুটবলার
বেলজীয় প্রো লিগের খেলোয়াড়
ভিএফবি স্টুটগার্টের খেলোয়াড়
ইংল্যান্ডে বেলজীয় প্রবাসী ক্রীড়াবিদ
ফুটবল সেন্ট্রাল ডিফেন্ডার
স্ট্যান্ডার্ড লিয়েজের খেলোয়াড়
সিন্ট-ট্রইডেন্সে ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
বুন্দেসলিগার খেলোয়াড়
আব্দুল বারী আস-সুবাইতী

আব্দুল বারী বিন আওয়ায আস-সুবাইতী (আরবি : عبدالباري بن عوض الثبيتي) হলেন মদিনার মসজিদে নববীর একজন ইমাম ও খতিব ।  এবং মসজিদ আল হারামে তারাবিহের প্রাক্তন অতিথি ইমাম ছিলেন ।

জীবনী

জন্ম 
আব্দুল বারী বিন আওয়ায আস-সুবাইতী ১৯৬০ সালে (১৩৮০ হিজরি) সৌদি আরবের মক্কায় জন্মগ্রহণ করেন।

শিক্ষা 
শাইখ আব্দুল বারী আস সুবাইতী মক্কার স্কুলে প্রাথমিক শিক্ষা সম্পন্ন করেন । তিনিও অল্প বয়সেই কুরআন মুখস্থ করেছিলেন।

তিনি কিং আবদুল আজিজ বিশ্ববিদ্যালয় থেকে ১৯৮৪ সালে স্নাতক ডিগ্রি এবং ১৯৯৫ সালে শরিয়া আইনে স্নাতকোত্তর ডিগ্রি অর্জন করেন । এরপর তিনি মদীনা ইসলামী বিশ্ববিদ্যালয় থেকে ২০০১ সালে ফিকাহ (ইসলামিক আইনশাস্ত্র) বিষয়ে পিএইচডি ডিগ্রি অর্জন করেন ।

দুই পবিত্র মসজিদের ইমাম ও খতিব

মসজিদুল হারামে 
আব্দুল বারী আস-সুবাইতী রমজান মাসে তারাবীহ নামাজের জন্য ১৯৯০ সালে মক্কার মসজিদ আল-হারামে ৪ বছরের জন্য ইমাম হিসাবে নিযুক্ত হন।

মসজিদে নববীতে 
এরপর তিনি ১৯৯৪ সালে মদিনার মসজিদে নববীর ইমাম ও খতিব হিসেবে নিযুক্ত হন ।

তথ্যসূত্র 

জীবিত ব্যক্তি
মসজিদে নববীর ইমাম
ক্বারী
শাইখ
খতিব
মসজিদে নববীর খতিব
মদিনার ইমাম
কুরআনের হাফেজ
১৯৮০-এ জন্ম
সৌদি ইমাম
সৌদি মুসলিম
২১শ শতাব্দীর ইমাম
দরবেশ রসুলী

দারবিশ রাসুলি (জন্ম 12 ডিসেম্বর 1999) একজন আফগান ক্রিকেটার । ২০২২ সালের মার্চ মাসে আফগানিস্তান ক্রিকেট দলের হয়ে তার আন্তর্জাতিক অভিষেক

তথ্যসূত্র

১৯৯৯-এ জন্ম
জীবিত ব্যক্তি
আফগান ক্রিকেটার
আফগানিস্তানের টুয়েন্টি২০ আন্তর্জাতিক ক্রিকেটার
স্পিন ঘর টাইগার্সের ক্রিকেটার
১৯৭৬ বগুড়া সেনা বিদ্রোহ

১৯৭৬ বগুড়া বিদ্রোহ ১৯৭৬ সালের ৩০ এপ্রিল বগুড়া সেনানিবাসে অবস্থানরত বাংলাদেশ সেনাবাহিনীর সৈন্যদের একটি ব্যর্থ বিদ্রোহ ছিল। ব্যর্থ বিদ্রোহের পর, মেজর জেনারেল জিয়াউর রহমান তাওয়াবকে অবসরে পাঠিয়ে দেন, চার অফিসারকে ফেরত পাঠান এবং বেঙ্গল ল্যান্সার্সকে ভেঙে দেন। ২২ তম বেঙ্গল রেজিমেন্ট ১৯৭৭ সালের বগুড়া বিদ্রোহে সৈয়দ ফারুক রহমানের মুক্তির আহ্বান জানাতে বিদ্রোহ করে।

পটভূমি 
শেখ মুজিবুর রহমান এবং তার পরিবারের বেশিরভাগ সদস্য ১৫ আগস্ট ১৯৭৫-এর অভ্যুত্থানে নিহত হন। খন্দকার মোশতাক আহমেদ বাংলাদেশের রাষ্ট্রপতি হন এবং শেখ মুজিবুর রহমানের খুনিদের প্রশংসা করেন। অভ্যুত্থানের সাথে জড়িত রেজিমেন্টগুলিকে বিভক্ত করে বাংলাদেশের বিভিন্ন সেনানিবাসে ছড়িয়ে দেওয়া হয়েছিল। অভ্যুত্থান ও হত্যাকাণ্ডে জড়িত কর্মকর্তাদের বাংলাদেশের কূটনৈতিক মিশনে পদ দেওয়া হয়েছিল।

বেঙ্গল ল্যান্সার্সরা শেখ মুজিবুর রহমানের অভ্যুত্থান ও হত্যার সাথে সরাসরি জড়িত ছিল। তাদের বগুড়া সেনানিবাসে পোস্ট করা হয় এবং তাদের অফিসারদের বাংলাদেশের বাইরে কূটনৈতিক পোস্টিংয়ে পাঠানো হয়। বাংলাদেশ সেনাবাহিনীর প্রধান মেজর জেনারেল জিয়াউর রহমান বেঙ্গল ল্যান্সার্সকে বগুড়ায় নিয়ে যেতে অসুবিধার সম্মুখীন হন কিন্তু বাংলাদেশ বিমান বাহিনীর প্রধান এয়ার ভাইস মার্শাল মুহাম্মদ গোলাম তাওয়াব বেঙ্গল ল্যান্সার্সের বিরুদ্ধে বিমান বাহিনীর বিমান ব্যবহার করার হুমকি দেওয়ার পর বাধ্য হন।

ভূমিকা 
তাওয়াব, সশস্ত্র বাহিনীর ইসলামপন্থী উপদলের একজন ডানপন্থী ব্যক্তিত্ব, গোপনে ১৯৭৬ সালের মার্চে একটি বিশাল ধর্মীয় সমাবেশের কারিগর ছিল যা সংবিধানে ইসলামী বিধানের দাবি করেছিল। তিনি এবং অন্যান্য অভ্যুত্থানের ষড়যন্ত্রকারীরা বাংলাদেশকে একটি ইসলামী প্রজাতন্ত্রে পরিণত করতে চেয়েছিলেন এবং রাজনৈতিক ক্ষমতার অংশ চেয়েছিলেন। পরের মাসে তাওয়াব শেখ মুজিবুর রহমানের হত্যাকাণ্ডের সাথে জড়িত চার সেনা কর্মকর্তার প্রত্যাবর্তন এবং বগুড়া সেনানিবাসে বেঙ্গল ল্যান্সার্সে যোগদানকে সমর্থন করে।

লেফটেন্যান্ট কর্নেল (অব.) খন্দকার আবদুর রশিদ ২০ এপ্রিল ১৯৭৬ তারিখে ব্যাংকক থেকে ঢাকার উদ্দেশ্যে আকাশপথে যান। আবদুর রশিদ পরের কয়েক দিন বিচক্ষণতার সাথে তার পুরানো পোশাক (২য় ফিল্ড আর্টিলারি) এবং লেফটেন্যান্ট কর্নেল (অব.) সৈয়দ ফারুক রহমান সদস্যদের সক্রিয় করতে অতিবাহিত করেন। রহমানের প্রাক্তন সাঁজোয়া কমান্ড, যা বগুড়ায় বেঙ্গল ল্যান্সার্স এবং সাভারে ১ম বেঙ্গল ক্যাভেলরিতে বিভক্ত ছিল। ২৩ এপ্রিল সিঙ্গাপুর থেকে বিমানযোগে ঢাকায় আসেন সৈয়দ ফারুক। সাভারে তার ট্যাংক ক্রুরা তাকে উষ্ণ অভ্যর্থনা জানায়।

অপারেশন 
কর্নেল সৈয়দ ফারুক রহমানের অধীনে ১৯৭৬ সালের বগুড়া বিদ্রোহের নেতৃত্বে, একজন অফিসার তাওয়াব ফিরে আসেন। বাংলাদেশ সরকার এই বিদ্রোহের প্রতি দৃঢ় প্রতিক্রিয়া জানায় এবং ইউনিটটিকে সম্পূর্ণরূপে ধ্বংস করার হুমকি দেয়। সৈয়দ ফারুক রহমান এই শর্তে আত্মসমর্পণ করেন যে তার বিচার হবে না এবং তাকে বাংলাদেশ ত্যাগ করতে দেওয়া হবে।

তথ্যসূত্র 

১৯৭৬-এ বাংলাদেশে অপরাধ
১৯৭৬-এ সংঘাত
বাংলাদেশে সহিংসতা
১৯৭৬-এ বাংলাদেশে খুন
বিদ্রোহ
বাংলাদেশের ইতিহাস (১৯৭১-বর্তমান)
বাংলাদেশের সামরিক ইতিহাস
১৯৭৬-এ সামরিক ইতিহাস
বাংলাদেশে সামরিক অভ্যুত্থান
১৯৭০-এর দশকে বাংলাদেশে অভ্যুত্থানের প্রচেষ্টা
বগুড়া
জিয়াউর রহমান
ইয়োর্গোস ল্যান্থিমোস

ইয়োর্গোস ল্যান্থিমোস  ;    ; জন্ম 23 সেপ্টেম্বর ১৯৭৩) একজন গ্রীক চলচ্চিত্র নির্মাতা। তিনি একাধিক আন্তর্জাতিক পুরস্কার ও সম্মাননা পেয়েছেন। এর মধ্যে রয়েছে একটি ব্রিটিশ অ্যাকাডেমি চলচ্চিত্র পুরস্কার, পাশাপাশি পাঁচবার একাডেমি পুরস্কার এবং একবার গোল্ডেন গ্লোব পুরস্কারের জন্য মনোনয়ন।

২০০১ সালে কমেডি মাই বেস্ট ফ্রেন্ড এর মাধ্যমে পরিচালক হিসেবে চলচ্চিত্রে আত্মপ্রকাশ করার আগে ইয়োর্গোস পরীক্ষামূলক থিয়েটারে তার কর্মজীবন শুরু করেছিলেন। তিনি মনস্তাত্ত্বিক ড্রামা ফিল্ম ডগটুথ (২০০৯) পরিচালনা করে খ্যাতি অর্জন করেন। এই চলচ্চিত্রটি ফ্রান্সের কান চলচ্চিত্র উৎসবে আঁ সেরতাঁ র‍্যগার পুরস্কার জিতেছিল । এছাড়াও শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য মনোনীত হয়েছিল। ল্যানথিমোস ব্ল্যাক কমেডি দ্য লবস্টার (২৯১৫) দিয়ে ইংরেজি ভাষার চলচ্চিত্র নির্মাণে শুরু করে। দ্য লবস্টার শ্রেষ্ঠ মৌলিক চিত্রনাট্যের জন্য একাডেমি পুরস্কার এবং মনস্তাত্ত্বিক থ্রিলার দ্য কিলিং অফ এ সেক্রেড ডিয়ার (২০১৭) এর জন্য মনোনয়ন লাভ করে।

তিনি ব্ল্যাক কমেডি দ্য ফেভারিট (২০১৮) এবং পুওর থিংস (২০২৩), অ্যান্থলজি ফিল্ম কাইন্ডস অফ কাইন্ডনেস (২০২৪) এবং আসন্ন ছবি বুগোনিয়া (২০২৫) এ অভিনেত্রী এমা স্টোন-এর সাথে একত্রে কাজ করেন।। দ্য ফেভারিট অ্যান্ড পুওর থিংস- এর জন্য ল্যান্থিমোস সেরা পরিচালক এবং শ্রেষ্ঠ চলচ্চিত্র বিভাগে একাডেমি পুরস্কারের জন্য মনোনয়ন পেয়েছিলেন। এছাড়াও তিনি ৮০তম ভেনিস আন্তর্জাতিক ফিল্ম ফেস্টিভ্যালে পুওর থিংস চলচ্চিত্রটির জন্য গোল্ডেন লায়ন জিতেন।

তথ্যসূত্র 

চলচ্চিত্র নির্মাতা
স্বর্ণ সিংহ বিজয়ী
জীবিত ব্যক্তি
ইংরেজি ভাষার চলচ্চিত্র পরিচালক
শ্রেষ্ঠ পরিচালনা বিভাগে একাডেমি পুরস্কার বিজয়ী
শ্রেষ্ঠ চিত্রনাট্য বিভাগে কান চলচ্চিত্র উৎসব পুরস্কার বিজয়ী
জাতীয় নাগরিক কমিটি

জাতীয় নাগরিক কমিটি একটি বাংলাদেশি রাজনৈতিক সংগঠন। যার মুখ্য সংগঠক সারজিস আলম।
সংগঠনটি ২০২৪ সালের ৫ আগস্ট সাবেক প্রধানমন্ত্রী শেখ হাসিনার পদচ্যুতির পর জুলাই বিপ্লবের প্রেক্ষিতে একটি অন্তর্ভুক্তিমূলক গণতান্ত্রিক রাষ্ট্র হিসেবে বাংলাদেশ পুনর্গঠনের জন্য ঐকমত্য গঠনের লক্ষ্যে প্রতিষ্ঠিত হয়।

প্রতিষ্ঠাকালীন প্রেক্ষাপট 
২০২৪ সালের ৫ জুন বাংলাদেশ সুপ্রিম কোর্টের হাইকোর্ট বিভাগ কর্তৃক ২০১৮ সালের ৪ অক্টোবর বাংলাদেশ সরকারের জারি করা পরিপত্রকে অবৈধ ঘোষণার পর কোটা সংস্কার আন্দোলন নতুন করে শুরু হয়, এই আন্দোলনে তৎকালীন শেখ হাসিনা নেতৃত্বাধীন সরকার দমন নিপড়ন শুরু করলে এটি অসহযোগ আন্দোলনে রূপ নেয়। এই গণঅভ্যুত্থাের ফলে শেখ হাসিনা প্রধানমন্ত্রীর পদ থেকে পদত্যাগ করে বাংলাদেশে থেকে ভারতে পালিয়ে যেতে বাধ্য হন ও মুহাম্মদ ইউনূসের নেতৃত্বাধীন অন্তর্বর্তীকালীন সরকার দায়িত্ব গ্রহণ করে। গণঅভ্যুত্থানের পর ছাত্র-জনতার আকাঙ্ক্ষা ধারণ করে জনগণকে ঐক্যবদ্ধ করে রাষ্ট্রের পুনর্গঠনের লক্ষ্য নিয়ে গঠিত হয়েছে জাতীয় নাগরিক কমিটি।

লক্ষ্য ও উদ্দেশ্য 
সংগঠনটির প্রতিষ্ঠাকালীন লক্ষ্য ও উদ্দেশ্যগুলোর মধ্যে রয়েছে জুলাই হত্যাকাণ্ডের বিচার নিশ্চিতকরণ ও নতুন গণতান্ত্রিক সংবিধান প্রণয়নের জন্য সংবিধান সভা নির্বাচনের বিষয়ে জনমত গঠন।

আরও দেখুন
 বাংলাদেশ আওয়ামী লীগ 
 বাংলাদেশ কংগ্রেস
 বাংলাদেশ জাতীয়তাবাদী দল

তথ্যসূত্র 

ঢাকা ভিত্তিক সংগঠন
বাংলাদেশ ভিত্তিক রাজনৈতিক সংগঠন
ছাত্র–জনতার অভ্যুত্থান
২০২৪-এ বাংলাদেশে প্রতিষ্ঠিত
মনজুরুল আলম

মনজুরুল আলম বাংলাদেশ সেনাবাহিনীর একজন অবসরপ্রাপ্ত মেজর জেনারেল এবং বাংলাদেশ টেলিযোগাযোগ নিয়ন্ত্রণ কমিশনের সাবেক চেয়ারম্যান।

কর্মজীবন 
মনজুরুল আলম বাংলাদেশ সেনাবাহিনীর ১১ পদাতিক ডিভিশন , বগুড়ার কমান্ডিং জেনারেল অফিসার ছিলেন।

১৯ এপ্রিল ২০০৭-এ, মনজুরুল আলম বাংলাদেশ টেলিযোগাযোগ নিয়ন্ত্রণ কমিশনের চেয়ারপারসন নিযুক্ত হন। তিনি স্কুলগুলিতে বিনামূল্যে ইন্টারনেট প্রদানের পরিকল্পনা ঘোষণা করেন। তিনি বাংলাদেশে টেলিকম কোম্পানিগুলোর একীভূতকরণকে অনুমোদন করেছিলেন কিন্তু একই সাথে একচেটিয়া কোম্পানির সৃষ্টি রোধ করতে চেয়েছিলেন। তিনি বাংলাদেশে ভিওআইপি পরিষেবা এবং গেটওয়ে কোম্পানিগুলির জন্য নীতি অনুমোদন করেছেন। তিনি বাংলাদেশের অপেশাদার রেডিও অপারেটরদের লাইসেন্স প্রদানের বিষয়ে বাংলাদেশ অ্যামেচার রেডিও লীগের সাথে আলোচনা করেন। তিনি তিনটি সেলফোন অপারেটরের জন্য বরাদ্দকৃত স্পেকট্রাম বৃদ্ধি করেছেন। অবৈধ ভিওআইপি পরিচালনার জন্য তিনি বাংলালিংককে জরিমানা করেন।

মনজুরুল আলম ১০ ফেব্রুয়ারী ২০০৯ পর্যন্ত বাংলাদেশ টেলিযোগাযোগ নিয়ন্ত্রণ কমিশনের চেয়ারম্যান হিসেবে দায়িত্ব পালন করেন। পরে তিনি গেটওয়ে কোম্পানিগুলোর জন্য অনেক বেশি লাইসেন্স প্রদানের জন্য বাংলাদেশ সরকারের সমালোচনা করেন।

মনজুরুল আলম গলফ খেলেন এবং ২০১৬ সালে কুর্মিটোলা গলফ ক্লাবে অনুষ্ঠিত টার্কিশ এয়ারলাইন্স ওয়ার্ল্ড গলফ কাপে পুরস্কার জিতেছিলেন।

তথ্যসূত্র 

জীবিত ব্যক্তি
বাংলাদেশ সেনাবাহিনীর জেনারেল
মেজর জেনারেল (বাংলাদেশ)

মেজর জেনারেল বাংলাদেশ সেনাবাহিনীর একজন সিনিয়র পদমর্যাদার। এটি বাংলাদেশ সেনাবাহিনীর তৃতীয়-সর্বোচ্চ সক্রিয় পদ এবং মেজর জেনারেলের ব্রিটিশ সামরিক পদের সরাসরি সমতুল্য হিসাবে তৈরি করা হয়েছিল। এটি একটি দুই তারকা ব়্যাঙ্ক হিসাবে বিবেচিত হয়।

বিস্তারিত 
মেজর জেনারেল ব্রিগেডিয়ার জেনারেলের চেয়ে উচ্চতর পদ, কিন্তু লেফটেন্যান্ট জেনারেলের চেয়ে কম। মেজর জেনারেল হলেন বাংলাদেশ নৌবাহিনীতে রিয়ার এডমিরাল এবং বাংলাদেশ বিমান বাহিনীতে এয়ার ভাইস মার্শালের সমতুল্য । মোহাম্মদ আবদুর রব প্রথম ব্যক্তি যিনি স্বাধীনতার পর এই পদে অধিষ্ঠিত হন। কাজী মুহাম্মদ শফিউল্লাহ প্রথম ব্যক্তি যিনি এই পদে অধিষ্ঠিত হয়ে সেনাপ্রধান হন।

তথ্যসূত্র 

বাংলাদেশ সেনাবাহিনীর জেনারেল
বাংলাদেশের সামরিক পদমর্যাদা
মেজর জেনারেল